cyanic-selkie/wikianc huggingface dataset:
Jääkaru
Jääkaru on hästi kohastunud eluks arktilises keskkonnas. Tema karvkate on tihe ning koosneb alus-ja pealiskarvast, mis on rasune ja hoiab hästi soojust. Pikad ning seest õõnsad pealiskarvad püüavad hästi päikesevalgust ja muudavad karvastiku säravvalgeks. Lisaks on tema karvastik vetthülgav, mistõttu on seda võimalik pärast ujumist kiiresti kuivaks raputada. Jääkaru nahk on must ning tal on kuni 11 cm paksune rasvakiht, olles heaks energiavaruks. Tänu paksule rasvakihile ja karvastikule on karul soojakadu minimaalne.
Suurus
Kaal: isastel 300–650 kg, emastel 175–300 kg
Harjumused
Jääkarud veedavad suurema osa aastast rüsijää lahvanduste piirkonnas. Kõige meelsamini viibivad nad lahvanduspiirkonnas, kus lisaks jääle on avavett ja maapinda. Nad on harilikult aktiivsed kogu aasta vältel. Toidu otsimisega tegelevad nii päeval kui öösel.
Kuna jääkaru veedab suurema osa oma elust merejääl, siis kutsutakse teda ka merekaruks, mis on tema ladinakeelse nime tõlge. Jääkaru on kohastunud ka eluks vees. Lisaks tema unikaalselt paksule kasukale ning rasvakihile on tal esikäppade varvaste vahel ujunahad. Tugevad esikäpad on tal aerudeks ning tagakäpad annavad ujudes hoogu ning töötavad tüürina. Loom on võimeline sukelduma kuni kolmeks minutiks, mil ta ninasõõrmed sulguvad ning korraga on ta võimeline ujuma mitu päeva. Kiirus võib ujumisel olla kuni 10 km tunnis.
Paljunemine
Järglased püsivad emaga 2,5-3 aastat, mil nad õpivad küttimist, ujumist ning ellujäämist karmides oludes.
Jääkaru ökoloogiline roll
pisi|Jääkaru Jääkaru kui tippkiskja mängib Arktika ökoliigilises tasakaalus suurt rolli. Jääkarud on spetsialiseerunud jahtima jää pinnal hülgeid, kust nad tarbivad eelisjärjekorras naha alt kaloririkast rasva. Jääkarud ja viigerhülged (Phoca hispida) on üksteise populatsioonide kontrollimisega seotud nii tugevalt, et teades ühe liigi populatsiooni, on võimalik eeldada ka teise arvukust.
Müra vähendamine
Koobasaladel saab mõju emastele karudele minimeerida, vähendades karusid häirivat müra. Asendades tööstuslik müra sobivamate helidega. Seejuures jätkates ka tööstust – selline oleks stsenaarium, millest võidavad kõik ning see võib anda karudele parima võimaluse elus püsimiseks.
Politeia
Viies raamat
Viienda osa alguses küsivad Thrasymachos, Glaukon ja Adeimantos, kuidas on sellises ideaalses linnas lood naiste ja lastega. Sokrates esitab siin kolm väidet: esiteks peavad naised ja mehed saama ühesugust haridust. See, et mehed ja naised on erinevad, ei tähenda veel, et nad peaks tegema erinevaid töid: pole vahet, mis soost koer karja valvab. Olukorra, kus kõik on oma ala spetsialistid, tagab kõige paremini see, kui igaüks keskendub sellele, milles ta on parim.
Kaheksas raamat
Esimene ebatäiuslik riigikord on timokraatia. Selles on võim sõjaväelaste rühmal. Säärased valitsejad rõhuvad aule ja kuulsusele, sellal kui nõrgemaid riisutakse. Vanemas eas hakatakse koguma varandusi, kuna kuulsust enam hankida ei suudeta.
Kümnes raamat
Edasi käsitleb ta hinge surematust. Kaduvatel asjadel on alati midagi, mis neid rikub ja toob kaasa nende hävingu. Sokrates väidab aga, et sisemised puudused moonutavad hinge, mitte ei hävita seda. Seega peaks hinge hävitama välised tegurid, ent ta ei oska nimetada ühtegi kehalist puudust, mis hinge hävitaks. Seega on hing surematu ja nii on ebaõiglusel halvad tagajärjed ka pärast surma. Lõpetuseks jutustab ta loo Pamfüülia mehest Erist, kes olevat surmast tagasi tulnud. Ta rääkis ebaõiglasi ees ootavatest karistustest ja reinkarnatsioonist, hoiatades sealjuures, et varem ebaõiglased hinged kasutasid moirade poolt taassünniks jagatud liiskusid targemini, kui need, kes olid nautinud oma heade tegude eest õndsust, ent nende head teod ei tulenenud neist endist, vaid üksnes kasvatusest.
Koorifestival Tallinn
Tallinn 2009
Rahvamuusika
Tank
Tankide areng kasutuselevõtust Esimese maailmasõja lõpuni
Esimese suurima tankirünnaku sooritasid britid 1917. aasta novembris, kui Cambrai lahingus läks pealetungile korraga 400 Mark IV tüüpi tanki. Seda peetakse Esimese maailmasõja edukamaks pealetungina, mis näitas selgelt soomusmasinate koondrünnaku edukust.
Tankide areng kahe maailmasõja vahel
Saksamaa, Itaalia ja Nõukogude Liit eksperimenteerisid tankidega palju Hispaania kodusõjas, kus olid esimesed edukad näited mehhaniseeritud sõjapidamisest. Näiteks 1937. aasta seitse päeva kestnud Guadalajara lahingus lõid Hispaania vabariiklased natsionalistide eest võidelnud Itaallasi, kasutades NSV Liidu keskmise suurusega tanke, mida toetas lennuvägi. Siiski, kuigi lahingusse saadeti umbes 700 tanki, olid vaid 64 tanki natsionalistide leerist ning 331 vabariiklaste tanki varustatud ka kahuriga. Neist 64'st natsionalistide tankist peaaegu kõik olid I maailmasõja uunikumid Renault FT tankid ja vabariiklaste 331, olid valmistatud 1930. aastal ning varustatud 45 mm kaliibrilise kahuriga. Selle sõja põhiline õppetund oli see, et ainult kuulipildujatega tankid peavad olema varustatud ka kahuriga.
Jausa laht
Lahe põhjaosas asub Orjaku sadam.
Olümpia kunstikonkursid
Antiikolümpiamängude traditsioonidest lähtuvalt tegi parun Pierre de Coubertin 1906. aastal ettepaneku võtta olümpiamängude kavva ka sporditeemalised kunstikonkursid (arhitektuuri, kirjanduse, kujutava kunsti (maalimise ja skulptuuri) ja muusika alal) ning autasustada parimate tööde autoreid kuld-, hõbe- ja pronksmedaliga.
Käina laht
pisi|Vasakut kätt jääb Lõunarahu pisi|Ühendus merega Orjakul. Lahepoolne osa alt=Lõunarahu Orjakul|pisi|Lõunarahu (2019) Käina laht on madal laht Hiiumaa kaguosas Hiiumaa vallas.
Lahes on arvukalt saari ja roostikke.
Hopto-Terer
Saare geograafilised koordinaadid on.
Rudolf Põldmäe
Hariduskäik
1935. aastal lõpetas Tartu Ülikooli eesti keele, kirjanduse ja rahvaluule alal.
Töökäik
Aastatel 1935–1940 töötas Eesti Rahvaluule Arhiivis.
Koobas
Elustik
Koobaste elustik on alati liigivaene, kui välja arvata koopasuu, kuhu vahel langeb päikesevalgus. Kaugemal ei saa valguse puudumise tõttu toimuda fotosüntees ja sellepärast seal rohelisi taimi ei kasva. Sellegipoolest elavad mitmed loomaliigid koobastes ja isegi eelistavad neid teistele kohtadele.
Eivind Astrup
Kui Astrup sügisel 1892 Kristianiasse naasis, võeti ta vastu suure imetlusega. Ta sai Püha Olavi ordu rüütliks. Keegi temast noorem polnud seda au pälvinud.
Mälestuse jäädvustamine
Mäele, millelt Astrup leiti, püstitati mälestuskivi. Nordmarka piirile Kristianias rajati mälestusbautakivi. Aastal 1990 viidi need nähtavamasse kohta Frognerseterenisse.
Viini rahvusvaheline lennujaam
Rong
Iga poole tunni tagant väljuv S-Bahnist kallim rong, City Airport Train (CAT), jõuab linnast lennujaama 16 minutiga.
Armeenia Apostlik Kirik
Ajalugu
Armeenia kiriku olevat pärimuse kohaselt I sajandil rajanud apostlid Taddeus ja Bartolomeus, kes ravisid imeliselt pidalitõvest terveks Edessa valitseja Abgar IV. Ka olevat mõningaid armeenlasi ametisse määranud Jaakobus, Issanda vend.
Osmanite impeeriumi milletite süsteem hakkas lagunema XIX sajandil. Kuigi riik tunnistas armeenlaste kirikujuhina ikka veel Konstantinoopolis resideerivat Armeenia patriarhi, tunnustas see tegeliku armeenia kiriku peana Etšhmiadzinis resideerivat katoolikost.
Jürgen Schult
Jürgen Schult (sündinud 11. mail 1960 Neuhausis) on Saksa DV-d ja Saksamaad esindanud endine kettaheitja, olümpiavõitja (1988) ja maailmameister (1987).
Püssi
Ajalugu
Praeguse linna territooriumil töötasid ka kohvitööstus, mööblitöökojad, nahaparkimistöökojad, elektrijaam. Viimane ehitati sinna 1930ndate lõpus. Suurärimees Anton Nurk kauples Püssis aga soolast-rauast moodsate masinateni.
Linnapead
17. augustil 2006 valis volikogu linnapeaks Marge Männi. Ta asus ametisse 24. augustil kuupalgaga 10 000 krooni. Volikogu vabastas ta ametist 20. septembrist 2010. Uueks linnapeaks valiti senine volikogu esimees Enno Mägar, kes oli sel kohal aastani 2013, mil toimus kohalike omavalitsuste liitmine.
Lutheri vabrik
Vabrik pärast Teist maailmasõda
65 aastat hiljem avanes taas võimalus saada ülevaade ettevõtte tegevusest vineeri ja mööbli tootmises. Seekord oli vaatenurk ettevõtte mööblitoodangule ajalooline. Näitus toimus Rotermanni soolalaos. See asub omaaegses Tallinna sadama äri- ja kaubanduskvartalis, kus A. M. Lutheri tootmistegevus 1877. aastal algas.
Galilea
Seal asub ka Iisraeli kõrgeim mäetipp Meroni mägi kõrgusega 1208 m. Talvekuudel on see ainus ala riigis, kus võib tekkida lumikate.
Retoorika
Retoorika kasutus
Inimesed osalevad retoorilises protsessis iga kord, kui nad räägivad või toodavad tähendust. Isegi teaduse valdkonnas, mida tavatseti vaadelda kui ainult objektiivset testimist ja teadmiste esitamist, peavad teadlased veenma oma publikut nende leide aktsepteerima, demonstreerides mitmekülgselt oma uuringute või katsete läbiviimise usaldusväärsust ja piisavate tõendite olemasolu nende järelduste toetuseks.
Harilik haab
Kirjeldus
Haab on Eesti kõrgeim lehtpuu. Ta võib kasvada kuni 40 meetri kõrguseks. Noorelt on tüvi rohekas või hallikas, vanemalt tumehall. Tüvi sirge, silinderjas, läbimõõt kuni 1 m, oksi vähe, kuid need on tugevad ja palju harunenud. Tihedalt kasvades laasub kõrgelt. Koor kaua sile, pikkade pragudega korp tekib alles kõrges eas. Noored võrsed läikivpruunid, pungad vaigused, läikivad, terava tipuga.
Paljunemine
Haab on kiire kasvuga ja väga laia levilaga. Eriti kiiresti kasvavad roheka tüvega haavad, kuna nende tüvi osaleb koos lehtedega fotosünteesis.
Retoorika
Retoorika keskajal
Antiikfilosoofide mõju keskaja ülikoolidele oli väga tugev. Akadeemilise vabaduse algust ülikoolis on nähtud Platoni Akadeemias ja Aristotelese Lütseumis, intellektuaalne vabadus oli keskseks ka Sokratese elus. Platoni ja Aristotelese vastasseis poliitilise ja religioosse võimu survele avaldas oma mõju ka keskaegsete kõrgemate õppeasutuste kujunemisel, eriti Pariisi, Bologna ja Oxfordi ülikooli puhul.
Harilik haab
Kasutamine
Jämedast haavast saab välja raiuda ühepuulootsiku ehk haabja, mis meenutab indiaanlaste kanuud. Haabjas on olnud tähtis liiklusvahend Eestimaa jõgedel ja neid võib tänapäevalgi Soomaal näha.
Nimetus
Haava nimetus muudes keeltes:
Peer
Peer on aadlitiitel Suurbritannias, Prantsusmaal ja Kanadas.
Genesis
Genesis (kreeka sõnast γένεσις 'sünd, loomine, algus, põhjus, teke, päritolu') on mitme asja nimi või pealkiri.
Catanzaro provints
Catanzaro provints on provints Itaalias Calabria maakonnas. Provintsi keskuseks on Catanzaro linn.
ICC
ICC võib tähendada:
Peterburi tee
Sõidutee
Tänaval on 12 fooriga reguleeritud jalakäijate ülekäigurada ja ristmikku (arvestamata nn Ülemiste ristmikku). Seisuga 27. september 2008 on foorid ristumiskohtadel järgmiste tänavatega: Majaka, Pae, Väike-Paala, Suur-Paala, Kantsi, J. Smuuli tee, Mustakivi tee, Rahu tee/Lagedi tee. 2 foori on Betooni tänava juures. Fooriga reguleeritud ülekäigurajad asuvad Susi hotelli kõrval ja Ülemiste trammipeatuse ees.
Ühistransport
Teel liigub ka mõni marsruuttakso, näiteks Kostiverre, Kuusallu ja Maardusse.
Rajatised ja hoonestus
Lasnamäel Peterburi teest lõunas asub Väo paekivikarjäär.
Tee ääres asub vähemalt neli autosid müüvat ettevõtet ja vähemalt kuus bensiinijaama.
Østensjø linnaosa
pisi|Østensjø Østensjø on linnaosa Oslos. Asub Østensjøvanneti ümber.
Half-Life
"Half-Life" (stiliseeritult HλLF-LIFE) on esimeses isikus tulistamismäng (FPS, first-person shooter), mille töötas välja ettevõte Valve Corporation ja avaldas 1998. aastal Sierra Studios Microsoft Windowsi jaoks. Mängu peetakse Valve'i debüüdiks mängumaailmas. See on esimene mäng "Half-Life'i" sarjas. Mängija juhib teadlast, füüsikateoreetikut Dr. Gordon Freemani, kes peab pärast katastroofiliselt ebaõnnestunud eksperimenti välja murdma salajasest uurimislaborist, võideldes vaenlastega ja lahendades mõistatusi.
Mängu sisu
"Half-Life" on esimeses isikus tulistamismäng, mis nõuab mängijalt lahinguülesannete sooritamist ja mõistatuste lahendamist, et mängus edasi jõuda. Võrreldes mitmete teiste sellel ajastul ilmunud mängudega kasutab "Half-Life" "etteprogrammeeritud sündmusi", lastes näiteks vaenulikul Vortigauntil murda maha loo jätkamiseks vajaliku ukse. Kuna mängul pole vaheklippe, saab mängija peaaegu kogu mängu Gordonit, kes ei räägi ja keda pole kordagi otseselt näha, kontrollida, jutustades tervet mängu läbi tema silmade. "Half-Life'is" puuduvad otsesed "tasemed/levelid" ja mäng on jaotatud peatükkideks, mille pealkirju näeb mängija läbi loo edenedes. Mängus edasijõudmine on pidev, katkestused tekivad vaid lühikesteks laadimispausideks.
Enamuse mängust võitleb mängija üksi, kuid aeg-ajalt abistavad teda mängu poolt kontrollitud tegelased, näiteks teadlased ja turvamehed, kes aitavad mängijat vaenlastega võitlemisel, vajalikesse aladesse pääsemisel või annavad talle tähtsat informatsiooni. Mängus on lai valik vaenlasi,näiteks parasiidid Xenilt nagu peakrabid, ebasurnud ja Vortigauntid. Samuti tuleb Gordonil võidelda ka inimestest vaenlastega nagu Ohtlike Keskkondade Lahinguüksuse (HECU) sõdurid ja teised USA valitsuse salaagendid, kes on saadetud tekkinud kriisi lahendama ja ühtlasi tapma kõik selle tunnistajad.
Tegevuspaik
Mängu lugu oli algselt inspireeritud sellistest arvutimängudest nagu Doom ja Quake, aga ka Stephen Kingi lühijutust "Udu" ja teleseriaali "The Outer Limits" osast "The Borderland". Seda arendas edasi Valve'i stsenarist ja loovkirjutaja Marc Laidlaw.
Arendus
Meeskonnal oli algseid raskuseid tasemete kujundamisel, meeleheites koostasid nad taseme mis sisaldas igat relva, ettemääratud sündmust, vaenlast ja muid ideid millele nad olid seni tulnud. See tase inspireeris neid arendust jätkama.
Valve'il oli raske leida mängule väljaandjat, sest enamus pidasid mängu esmaarendajatele liialt ambitsioonikaks. Sierra On-Line sõlmis hiljem Valve'iga ühe mängu tehingu, sest oli huvitatud 3D-märulimängu avaldamisest. Valve näitas mängu avalikult esimest korda 1997. aastal ning see oli sama aasta Electronic Entertainment Expol (E3), kus näidati mängu tehisintellekti ja animatsioone, edukas. 1998. aasta E3'l sai mäng auhinnad kategooriates "Parim PC mäng" ja "Parim märulimäng".
1997. aasta augustis palkas Valve ulmekirjaniku Marc Laidlaw' mängu tegelaste ja tasemete disaini kallal töötama. Muusikalise tausta koostas Kelly Bailey. "Half-Life" pidi algselt välja tulema 1997. aasta teises pooles, kuid konkureerimiseks "Quake II-ga" otsustas Valve, et mäng vajab märkimisväärset revideerimist. Stuudio tegi täiesti ringi mängu tehisintellekti ja tasemed aasta enne selle ilmumist. Ilmumiskuupäeva muudeti mitu korda, kuid viimaks ilmus mäng 1998. aasta novembris. Veel paar päeva enne ilmumistähtaega avastasid arendajad mängu lähtekoodis vea ning parandasid selle.
Pordid
29. jaanuaril 2013 ilmusid Valve'i beetaversioonid "Half-Life'i" portidest OS X-i ja Linuxi jaoks. Mõlemad pordid avaldati valmistootena sama aasta 14. veebruaril.
Järjed
"Half-Life 2" kuulutati välja 2003. aasta mais toimunud Electronic Entertainment Expol ja ilmus 16. novembril 2004. Mängija kontrollib Gordon Freemani 20 aastat pärast Black Mesa intsidenti düstoopilises Linn 17-s, kus ta peab võitlema koos ülestõusnutega tulnukate režiimi vastu. Sellele järgnes ka kaks episoodilist järge: "Half-Life 2: Episode One" ja "Half-Life 2: Episode Two", mis ilmusid 1. juunil 2006 ja 10. oktoobril 2007.
Kriitiline vastuvõtt
2008. aasta Guinnessi rekordite raamat andis "Half-Life'ile" "kõige rohkem müüdud FPS-mängu" maailmarekordi.
Hiphoptants
Vana koolkond pärineb 1970. aastatest. Vana kooli stiilide hulka kuulub New Yorgist pärinev püsti tantsitav top rockin ' , mille inspireerijaks olid Brooklyn uprocking, lindy-hop, salsa ja paljud afrokariibi tantsud, aga ka idamaised võitluskunstid ja capoeira. Brooklyn uprockingist pärineb näiteks jerking. Kuigi põhilised liikumised on kujunenud traditsioonilisteks, on selles tantsus palju ruumi improvisatsioonilisele ja võistluslikule elemendile. Tantsuduellide käigus lisandus püstiosale põranda lähedal kükkis ja lamangus ning kätele toetudes tantsitav osa, mis sisaldas ka efektsetesse poosidesse tardumist (näiteks chair freeze, baby freeze). Üleminek püstiasendist põrandale sai nimetuseks drop ja selle eri stiilideks kujunesid näiteks front swipe, back swipe, dip ja corkscrew. Efektsetest poosidest kujunesid uued liikumised, nii tekkisid chair freeze 'i põhjal floor track, back spin, windmill jt. 1980. aastate alguseks olid välja kujunenud nn power moves rohkete pöörlemiste (floats, pencils jt) ja keerulise akrobaatikaga, mis ei järginud tingimata muusika rütmi. Nii sündis breik ehk b-boying. Breik oli algselt kõige intensiivsema trummirütmiga osa helisalvestisest, millele tantsijad reageerisid kõige energilisemate ja väljendusrikkamate liigutustega. DJ-d (esimeste hulgas Kool Herc) hakkasid kahelt plaadilt muusikat kokku miksima nii, et breigi osa sai pikem ja võimaldas pikemat ning keerukamat tantsu. Kool Hercilt pärineb ka termin b-boy/b-girl, kus b tähistab breiki.
Kelgukoerad
Osatäitjad
'''Neljateistkümnes hooaeg lõppes 31. mail 2013.'''
Finlandia-talo
Finlandia-talo välisvooder on valgest Carrara marmorist. Kasutatud on ka tumedat Soome graniiti.
20.12.2016 avati hoone katusel 47 kW võimsusega päikeseelektrijaam.
Babülon
Ajalugu
Partia ning seejärel Sassaniidide valitsuse all jäi Babüloni ümbrus üheksa sajandi vältel Pärsia suurriigi provintsiks, ligikaudu 650. aastani. Seal püsis kohalik kultuur ja rahvas, kes kõnelesid aramea keele dialekte ning nimetasid oma kodumaad Babüloniks. Sellest kultuurist pärinevad näiteks Babüloonia talmud, mandalaste usund ning manilus. 1.–2. sajandil pKr jõudis Mesopotaamiasse kristlus ja Babülonist sai idakiriku piiskopi residents.
Etümoloogia
Linna algseks nimeks arvatakse tänapäeval olevat Babilla, mis on täpselt teadmata mittesemiidi päritolu. See mugandus algul kujule Babilli ning teise aastatuhande alguses eKr sai sellest Babili rahvaetümoloogia toel, mis tõlgendas seda kui Bāb-ili, "Jumalate värav".
Õõnesäälik
Toitumine
Sööb peamiselt putukaid ja tigusid.
Otto von Uexküll (surnud 1545)
Abielu ja järglased
Otto von Uexküll oli abielus Katharina von Maydelliga, kellega ta sai 10 last: 7 poega ja 3 tütart. Poegadest on nimeliselt teada viis: Konrad, kellest sai sõjakas avantürist ja kes mõrvati Frederik II agentide poolt; Dietrich, kellest sai Vigala järgmine valitseja ja taanlaste poolehoidja; Heinrich, kes püüdis 1558. aastal koos Christoph von Münchhauseniga Tallinna taanlaste kätte mängida; Otto, kes suri 1556. aastal ja kellest rohkem teada pole ning Jürgen, kes oli rootslaste poolehoidja ja lõpetas oma elupäevad vangistuses Venemaal.
Kanjon
Kesk-Nepalis olev Kali Gandaki kuristik, mis asub samanimelisel jõel, eraldab 8167 m kõrgust Dhaulagiri ja 8091 m kõrgust Annapurna mäge. Nende vahel on jõe põhi 2520 m kõrgusel merepinnast, mis teeb kanjoni sügavuseks 5571 m. Mõnel hinnangul on see maailma kõige sügavam kanjon.
Fedora
Ajalugu
Fedora Linux sai alguse 2002 Warren Togami projektina, mis pidi pakkuma hoidlat hästi testitud kolmandate osapoolte tarkvarapakettidele, et mitte-Red Hat-päritolu tarkvara oleks lihtsam leida, arendada ja kasutada. Põhierinevus Fedora Linuxi ja Red Hat Linuxi vahel oli see, et Fedora hoidla arendamine põhines koostööl rahvusvahelise vabatahtlike kogukonnaga. Fedora Linux sai lõpuks osaks Fedora Projectist ja tõi sinna kaasa oma koostööl põhineva lähenemise. Fedora on Red Hati kaubamärk.
Arborist
Ohud
pisi|Näide liiklejaid ohustavast langetamisest Tartus. Mesilased, herilased, köie läbilõikamise oht, langetatava puu alla jäämine, (trolli)liinid.
Ajalugu Eestis ja mujal
Euroopa arboristide nõukogu loodi 1992. aastal.
Põlva
Majandus
Tähtis majandusharu on tööstus. Töötleva tööstuse alal tegutsevate ettevõtete (9) käive oli 2012. aastal umbes 75 miljonit eurot. Traditsiooniliselt on tähtsaim kohalikul toormel baseeruv tööstusharu toiduainetööstus. Suurima käibega on AS Tere tootmisüksus. Oluline on ravimitööstus – Takeda Pharma käive oli 2013. aastal 24,8 miljonit eurot. Põlvas tegutsevad ka puidutööstuse ja rõivatööstuse ettevõtted.
Haridus
Põlvas on 2023. aasta seisuga järgmised koolid:
Moissei Uritski
Moissei Boretski sai alghariduse Tšerkassõ progümnaasiumis, seejärel õppis Belaja Tserkovi gümnaasiumis ning Kiievi ülikooli õigusteaduskonnas.
Poliitiline tegevus
1899. aastal vahistati Moissei Boretski uuesti keelatud poliitilise tegevuse eest ja saadeti administratiivasumisele Jakuudi oblastisse, kus viibis aastatel 1900–1905.
Kõrbesäälik
Levila ja eluviisid
Kõrbesäälik asustab pesitsusajal USA edelaosa ja Mehhiko kirdeosa kõrbemaastiku mesquite 't ja põõsastikku vooluveekogude kallastel. Talveks rändab Mehhiko lääneossa.
Liiki ohustab elupaikade kadu ja vähemal määral parasitism turpiallase Molothrus ater poolt. Kõrbesääliku populatsioonid kahanevad kogu tema pesitsuslevilas. Toitub putukatest.
Moissei Uritski
Oktoobrirevolutsioon
Moissei Uritski oli VSDT(b)P Keskkomitee liige, ta valiti Keskkomiteesse VI kongressil; ta valiti VSDT(b)P KK liikmekandidaadiks, VSDT(b)P VII kongressil.
30. augustil 1918 lasi esseer Leonid Kannegiser ta siseasjade rahvakomissariaadi hoone aulas maha.
Knivskjellodden
Poolsaarel on betoonplaatidest püramiid geograafiliste andmetega poolsaare kohta ning külalisraamat.
Bali
pisi|Bali asendikaart. thumb|Bali kaart. pisi|Riisiistutajad Balil pisi|Jõekivide korjajad Balil pisi|Põletusmatuse rituaal Balil Bali on Väikeste Sunda saarte läänepoolseim saar.
Bali kuulub Indoneesiale, moodustades koos naabersaartega Bali provintsi.
Jaava saarest on Bali lahutatud kitsa ja madala, 3,2 km laiuse Bali väinaga (laius 1,5 kilomeetrit), idas asuvast Lombokist sügava Lomboki väinaga ning kagus olevast Nusa Penida saarest Badungi väinaga. Saarest põhja jääb Vaiksesse ookeani kuuluv Bali meri, lõunasse India ookean.
Käibe poolest on suurim majandusharu turism, kuid suurim tööandja on põllumajandus. Peamiselt kasvatatakse riisi, kuid ka puuvilju, aedvilju ja kohvi. Oluline osa inimestest on tegev kalanduses. Bali on tuntud oma käsitöö: batika- ja ikatkangaste ja -riiete, puutöö, kiviraidumise ja hõbeseppade poolest.
Saue
Linna põhja-loodepiiriks on Tallinna–Paldiski raudtee ja lääne-edelapiiriks Kanama–Keila maantee. Saue linn ühines (koos Kernu valla ja Nissi vallaga) Saue vallaga haldusreformi tulemusel 24. oktoobril 2017.
Saiakang
Seda hakati kutsuma kangiks saksa keele eeskujul, kus Gang tähendab käiku (vrd kangialune) või väikest tänavat, mis on mõeldud ainult jalakäijatele. Saiakangi kutsuti kirjeldavalt mitmeti: "turu ääres asuvaks tänavaks" ja "Püha Vaimu kirikusse viivaks käiguks". Lõpliku nime sai tänav seal 14. sajandist asunud ja 1443. aastal ümber ehitatud leiva- ja saiapoekeste järgi, kus müüdi erilisi timpsaiu, mis andsidki tänavale nime Saiakang.
Sääliklased
Sääliklased (Parulidae), varasema nimetusega metslauljalased, on Ameerikas levinud värvuliste sugukond.
Välimus
Sääliklased on enamasti värvika sulestikuga linnud. Nad on üsna väikesed ja kehakujult sarnanevad Vana Maailma põõsalindlastega. Parasvöötme liikidel on suguline dimorfism võrreldes palavvöötme liikidega enamasti märksa selgemini väljendunud. Väikseim on kõrbesäälik (Oreothlypis luciae) kaaluga umbes 6,5 grammi ja pikkusega 10,6 cm. Suurim liik on suursäälik (Icteria virens) kaaluga 20–33 grammi ja pikkusega 17–19 cm. Kui see liik osutub aga kuuluvaks mõnda teise sugukonda, on suurimad perekondade Parkesia ja Seiurus liigid, kõik kolm pikkusega kuni 15 cm.
Levik ja eluviisid
Sääliklaste päritolu seostub tõenäoliselt Kesk-Ameerika põhjaosaga, kus on nende suurim liigiline mitmekesisus. Sealt võisid nad levida peamiselt rändlindudena jääaegadevahelistel perioodidel põhja poole ja naasta talveks oma põlispiirkonda. Perekonnad Myioborus ja Basileuterus koloniseerisid Lõuna-Ameerika tõenäoliselt siis, kui kaks Ameerika mandrit polnud veel ühenduses.
Brocēni
Looduskaitse all on Ezermaļi kalmistu tamm ja Žubji Paljutüvene Järvekalda tamm. Lisaks kasvab linnas veel kaks looduskaitsealust nimeta põlispuud.
Eterikani väin
Eterikani väin (vene keeles пролив Этерикан) on väin Põhja-Jäämeres, mis eraldab Suur-Ljahhovi saart Väike-Ljahhovi saarest ning ühendab Laptevite ja Ida-Siberi merd.
Foiniikia
444px|pisi|[[Vana-Kreeka ja Foiniikia kolooniad umbes 8. – 6. sajandini eKr]] Foiniiklased olid meresõitja rahvas, kes rajas palju kolooniaid: esmalt Küprosele ning hiljem mujalegi Vahemere rannikule: tänapäeva Lääne-Liibüa, Tuneesia, Alžeeria, Maroko ja Lõuna-Hispaania rannikule, Baleaaridele, Sardiiniale ja Lääne-Sitsiiliasse. 444px|pisi|Vahemere idaosa [[2. sajand eKr|2. sajandil eKr]] Esimene koloniseerimislaine toimus ajavahemikul ca 1200 aastat eKr – ca 800 aastat eKr, Levant, Leptis Magna, Cadiz (Gadir) ja Palermo.
Charles II
Abielu ja lapsed
Väljaspool abielu sai Charles II paljude armukestega mitmeid lapsi.
Inuit Circumpolar Council
Organisatsioon osaleb ka Arktika Nõukogu töös püsivaatlejana.
Taevaminemispüha
Püha tähistab Kristuse taevasseminekut, mis piibli järgi toimus neljakümnendal päeval pärast ülestõusmist. Taevaminemispüha pidamine on dokumenteeritud vähemalt 5. sajandi algusest. Seda mainivad korduvalt Johannes Kuldsuu ja Gregorios Nyssast. Liturgiline värv on valge.
Meditsiinigeograafia
Traditsiooniliselt on meditsiinigeograafias kaks peamist uurimissuunda: esiteks haigestumuse ja suremuse geograafiline jaotus ja tegurid ning teiseks tervishoiupoliitika, -teenuste kättesaadavus ja kasutamine.
Elektromotoorjõud
Elektromotoorjõu mõistet kasutatakse peamiselt seoses elektromagnetilise induktsiooniga ja elektrokeemiliste vooluallikatega.
Oskussõnadest
Termin "elektromotoorjõud" võeti algselt kasutusele iseloomustamaks galvaanielemendis peituvat jõudu (survet), mis kutsub vooluahelas esile elektrivoolu. Et aga emj mõõtühik on sama mis pingel, on eelkõige vooluallikate korral hakatud kasutama mõiste sisu täpsemalt väljendavaid oskussõnu, nagu allikapinge (ka allikpinge), tühijooksupinge (saksa k Leerlaufspannung) ja avaahelapinge (inglise k open-circuit voltage).
1. FC Nürnberg
Jalgpallimeeskond peab oma kodumänge Grundig Stadionil. 1972. aasta suveolümpiamängudel kasutati seda staadioni jalgpallivõistluste jaoks.
Sauber
29. juulil 2009 teatas BMW, et meeskond loobub rahaliste raskuste tõttu pärast 2009. aasta hooaja lõppu Vormel 1 sarjas osalemisest. Meeskonna ostis pärast 2009. aasta hooaja lõppu ära selle endine omanik Peter Sauber ning alates 2010. aastast võistleb meeskond taas Sauberi nime all.
1. FC Nürnberg
Kõigi aegade koondis
Uue staadioni avamise puhul valisid fännid oma klubi kõigi aegade parimad mängijad ühte koosseisu.
Openbox
Openbox võimaldab konfigureerida niisuguseidki asju, mida teised aknahaldurid ei võimalda. Näiteks saab programmi panna tööle nii, et akna sulgemisnupu klõpsamine hiire keskmise nupuga viib selle akna kolmandale töölauale, või et akna ikooni kerimine üles või alla viib selle akna järgmisele või eelmisele töölauale.
Mündi tänav
Mündi tänav on tänav Tallinna vanalinnas.
Ajalugu
1766. aastal läks Mündi tänava ja Raekoja platsi nurgal asunud hoone siidi- ja kangakaupmees Peter Friedrich Mundti (hilisem Tallinna bürgermeister) valdusse. Tema nime järgi hakati tänavat kutsuma Mundi tänavaks (Mundten-Straße) ja 1954. aastal, tunnistati see sobimatuks ja tänav nimetati ümber Mündi tänavaks.
Friedrich Pacius
Ta elas aastatel 1828–1834 Stockholmis. Alates 1834. aastast elas ta Soomes. Teda on kutsutud soome muusika isaks.
Ta on kirjutanud kolm ooperit, sümfoonia ja viiulikontserdi.
Dunkri tänav
Dunkri tänav algab Raekoja platsilt ja kulgeb läände, kuni jõuab Rataskaevu tänavale. Tänav on umbes 130 m pikk. Suurim majanumber tänaval on 11. pisi|
Jēkabpils
Jēkabpils (, [jääkabpils]) on linn Lätis Daugava ääres, Jēkabpilsi piirkonna keskus.
Colette Besson
1969. aasta Euroopa meistrivõistlustel Ateenas jooksis Besson kaks maailmarekordit, kuid ei võitnud ühtegi kuldmedalit. 400 m jooksus tuli Euroopa meistriks tema kaasmaalane Nicole Duclos uue maailmarekordiga 51,7 (51,73) ning esimest korda kavas olnud 4x400 m teatejooksu võitis Suurbritannia, kelle viimase vahetuse jooksja Lillian Board oli enne Bessoni napilt varem finišis, kuigi mõlemad jooksid uue maailmarekordi 3.30,8.
Sobhuza II
Ajal, kui Sobhuza oli ülempealik, sai Svaasimaa 6. septembril 1968 Suurbritannialt iseseisvuse. 12. aprillil 1973 tühistas Sobhuza põhiseaduse ning saatis parlamendi laiali, pannes aluse absoluutsele monarhiale.
Bonsai
Bonsai on religioosne tseremoonia, mis kestab aastakümneid ja põhineb zen-budismi filosoofial. Zen-budismi kohaselt on inimene, loodus ja selle elemendid kõik omavahel seotud.
Ajalugu
Kõige kauem bonsaina kujundatud praegu elav puu on viieokkaline mänd ''Pinus pentaphylla var. negishi'', mis on tuntud nimega Sandai-Shogun-No Matsu. See on vähemalt 500 aastat vana ja seda on kujundatud alates aastast 1610. See ei ole kõige vanem elav bonsaipuu, ent ülejäänuid on bonsaina kujundama hakatud hiljem.
Sudu
thumb|Sudu Londonis Sudu (inglise keeles smog) on teatud tüüpi õhusaaste.
Gornau vald
Kuni 2008. aastani kuulus vald Kesk-Maagimäestiku kreisi.
Mswati III
Tal on 2008. aasta seisuga 14 naist. Naised on olnud pulmade ajal harilikult 17–18-aastased. Nelja naisega on tal 2 poega ja 7 tütart, ülejäänud naistel lapsi pole. Mswati sai kurikuulsaks sellega, et 9. oktoobril 2002 laskis röövida 18-aastase koolitüdruku Zena Mahlangu oma kümnendaks naiseks. Tüdruku ema kaebas Mswati kohtusse, aga süüdistust ei esitatud ja Zenal pole lubatud oma emaga kohtuda.
Juri Gagarin
Lapsepõlv ja kooliaastad
pisi|Gagarini vanematekodu Klušinos, praegu muuseum Juri Aleksejevitš Gagarin sündis 9. märtsil 1934 dokumentide järgi Lääne oblasti Gžatski rajooni (praegu Smolenski oblasti Gagarini rajoon) Klušino külas, st kohas, kuhu vanemad olid sisse kirjutatud. Tegelik sünnikoht oli Gžatski (1968. aastal Gagariniks ümber nimetatud) linna sünnitusmaja.
Kattetiivad
pisi|[[Maipõrnikas|Maipõrnika kattetiivad ja lennutiivad]] Kattetiivad on tugevasti kitiniseerunud esimene tiibade paar mardikalistel, mille all enamasti asetsevad lennutiivad.
Juri Gagarin
Kosmoselend
Kosmoselaev Vostok-1 startis 12. aprillil 1961 kell 9.07 Moskva aja järgi Baikonuri kosmodroomilt. Laev tegi ühe tiiru ümber Maa ning viis lennu lõpule 108. minutil kell 10.55:34, üks sekund enne plaanitut. Gagarini kutsung oli "Kedr". Pidurdussüsteemi rikke tõttu ei maandunud laskumisaparaat Gagariniga mitte kavandatud piirkonnas 110 km kaugusel Stalingradist, vaid Saratovi oblastis Engelsi linna lähedal. Seal keegi nii kõrget külalist ei oodanud. Kell 10.48 avastas lähedal asuva sõjaväelennuvälja radar tundmatu sihtmärgi (see oli laskumisaparaat) ning pisut hiljem 7 km kõrgusel juba kaks sihtmärki, sest Gagarin oli lennuplaani kohaselt katapulteerunud.
Vastuvõtt Maal
Esimesed inimesed, kes kosmonauti pärast lendu kohtasid, olid metsniku naine Anna Akimovna Tahtarova ja tema kuueaastane lapselaps Rita. Varsti saabusid sündmuskohale sõjaväelased lähedal asuvast väeosast. Üks grupp sõjaväelasi võttis valve alla laskumisaparaadi, teine viis Gagarini väeosa asukohta. Sealt raporteeris Gagarin telefoni teel õhukaitsediviisi komandörile: "Palun anda õhujõudude ülemjuhatajale ette: ülesande täitsin, maandusin etteantud rajoonis, tunnen end hästi, vigastusi ja murde ei ole. Gagarin."
Kattetiivad
Mõnedel mardikarühmadel on kattetiivad kokku kasvanud, muutes mardika lennuvõimetuks.
Juri Gagarin
Hukkumine
Õnnetust uurinud riikliku komisjoni tollane järeldus oli, et MiG-15UTI kaotas juhitavuse manöövri tagajärjel, mis püüdis vältida kokkupõrget mingi objektiga (linnu või õhupalliga), ning põrkas vastu maad. 14. juunil 2013 avaldati Venemaa televõrgus Russia Today uut infot õnnetuse üksikasjade kohta. Intervjuus telekanalile rääkis õnnetuse ajal läheduses viibinud kosmonaut Aleksei Leonov, et õnnetuse põhjustas teine hävitaja Su-15, mis poleks vastavalt lennuplaanile tohtinud nii madalal lennata. See oleks pidanud lendama 10 000 meetri kõrgusel, kuid möödus 450–500 meetri kõrgusel lähedalt Gagarini lennukist. Tulemusena tekkinud õhuvool viis MiG-15UTI spiraalsesse langusse kiirusel 750 km tunnis, millest see enam välja ei tulnud. Mainitud asjaolud olid teada juba õnnetust uurinud komisjonile, kuid alles nüüd lubati Leonovil neist avalikult rääkida. Leonov usub, et õnnetuse tegelikke põhjuseid varjati, kuna ei soovitud tunnistada seesuguse vääratuse toimumist Moskvale nii lähedal.
Autasud ja aunimetused
Kuldtäht, Konstantin Tsiolkovski nimeline kuldmedal (mõlemad NSV Liit), de Lavo medal, suur kuldmedal ja diplom (kõik Rahvusvaheline Aeronautikaföderatsioon), Austria valitsuse kuldmedal, Kolumbuse medal (Itaalia), Itaalia kosmonautikaassotsiatsiooni kuldmedal ja diplom, Suurbritannia planeetidevahelise suhtlemise ühingu kuldmedal. pisi|Merekosmoselaevastiku lipulaev [[Kosmonaut Juri Gagarin Tallinna reidil 1971. aastal]]
Tõnu-Andrus Tannberg
Elukäik
Aastatel 1986−1994 oli Puka Keskkooli ajalooõpetaja, 1990−2000 Tartu ülikooli õpetaja ja lektor, 1995−1997 Eesti Ajalooarhiivi osakonnajuhataja, 1997−1999 samas asedirektor. Aastatel 1999−2011 oli Rahvusarhiivis riigiarhivaari nõunik, 2000–2013 Tartu Ülikooli ajaloo ja arheoloogia instituudi dotsent. Alates 2012 on ta Rahvusarhiivi teadusdirektor, alates 2013 Tartu ülikooli ajaloo ja arheoloogia instituudi professor.
Karl Pärsimägi
Elulugu
Karl Pärsimägi oli pärit talupoja perekonnast. 1919. aastal astus ta 17-aastaselt vastavatud Kunstiühingu Pallas kunstikooli. Ta õppis esialgu Konrad Mäe, seejärel Nikolai Triigi ja hiljem Ado Vabbe käe all. 1923. aasta kevad-suvel tegi ta Anton Starkopfi juhtimisel õppereisi Saksamaale.
Idu
Koosneb idujuurest, iduvarrest, idulehtedest ja idupungast.
Guangzhouwan
Prantsusmaa annekteeris selle 1898. Hiina keisririik andis 1900. aastal Guangzhouwani formaalselt 99 aastaks rendile.
Eterikan
Aastal 1759 või 1760 avastas Eterikan Bližni saare (praegu Suur-Ljahhovi saar Uus-Siberi saarestikus) ja sellel mammutite jäänuste leiukoha. Pärast ületas ta väina, mis praegu kannab tema nime, ja jõudis naabersaarele Malõile (praegu Väike-Ljahhovi saar).
Rataskaevu tänav
Ajalugu
Tänavat on esmamainitud 1328. aastal nimetusega platea dicta dumestrate, monte penes machina (1381) ja sternestrate (1489–1521).
Nitrifikatsioon
Keemiline olemus
Kogu nitrifikatsiooni protsessi võib jagada kaheks faasiks.
I faas
2)	NH2OH + H2O => NO2- + 5H+ + 4e-
II faas
–	nitrit oksüdeeritakse nitraadiks NOR-ensüümi abil,
2)	½ O2 + 2 H+ + 2 e- => H2O
II faasi võib kokku võtta reaktsiooniga Σ: NO2- + ½ O2 => NO3-.
Liites kokku I ja II faasi reaktsioonid, saab summaarse nitrifikatsiooni reaktsiooni:
Heterotroofne nitrifikatsioon
Samuti on teada ka reaktsioonid, mida kasutatakse just seente hulgas ja kus toimub amiinide või amiidide oksüdatsioon.
Aknīste
Aknīste on linn Lätis Jēkabpilsi piirkonnas, endise Aknīste piirkonna keskus. Linn asub Dienvidsusēja jõe kaldal.
Order
Ajalugu
Samba kõrgus sõltub tema läbimõõdust ja stiilist. Dooria samba kõrgus on läbimõõdust 7 korda suurem, joonia samba kõrgus 8 ja Korintose samba kõrgus 9 korda. Kuna sammas ei pruugi olla kogu ulatuses ühesuguse läbimõõduga, tavaliselt on see alt laiem kui ülevalt, siis kasutatakse samba alumist, maapinnalähedast läbimõõtu. Talastiku kõrgus on umbes veerand samba kõrgusest.
Mõdriku-Roela maastikukaitseala
Oos ise on 19,5 km pikk ja kaetud osaliselt metsaga, aga esineb ka lagedat. Roela aladel on oosile loodud matka- ja suusarajad. Oos asub Vinni ja Laekvere valla territooriumil.
Gerd Kanter
Tippsportlase karjääri lõpetamine
Sügisel 2018 teatas Gerd Ganter tippspordiga lõpparve tegemisest. Sel puhul toimus 13. septembril 2018 suurejooneline karjäärilõpuüritus "Gerd Kanteri viimane vaatus" Kadrioru staadionil, kus olid kohal maailma tippkettaheitjad (nt Daniel Stahl (isikliku rekordiga 69.72), Fedrick Dacres (69.67) ja Andrius Gudzius (69.59)) ning üle 3000 spordihuvilise.
Tegevus olümpiakomiteede sportlaskomisjonides
2017. aasta sügisel valiti ta Euroopa Olümpiakomitee sportlaskomisjoni juhiks, 2021. aastal valiti ta sellesse ametisse tagasi.
Töö treenerina
2021. aastast treenib ta Sloveenia tippkettaheitjat Kristjan Čehi, kes tuli 2022. aastal kettaheite maailmameistriks.
Alar Alve
Tartu JK Tammeka
2011. aasta hooaja alguses liitus mängija Tartu JK Tammekaga ning lõi Meistriliiga debüütmängus Paide Linnameeskonna vastu värava.
Pfaffroda
Pfaffroda on vallaosa ja endine vald Saksamaal Saksimaa liidumaal Maagimäestiku kreisis.
2008. aasta ujumise lühiraja maailmameistrivõistlused
Eestlaste osalemine
Lühiraja MM-võistlustel Manchesteris tegi kaasa ka Eesti koondis 11 ujujaga. Meestest oli 25-meetrises basseinis võistlemas Herol Marjak, Kaspar Raigla, Andres Olvik, Andrei Motasnjov, Hanno Ahonen ja Johan Rohtla ning naistest Natalia Hissamutdinova, Jana Kolukanova, Anastassia Šteinmiller, Kätlin Sepp ja Maris Visse.
100 m rinnuli
<br style="clear:left" />
200 m liblikat
<br style="clear:left" />
400 m kompleksi
<br style="clear:left" />
4x100 m kombineeritult
<br style="clear:left" />
Team Lotus (1958–1994)
Team Lotus on endine Vormel 1 võistkond, mis osales sarjas aastatel 1958–1994.
Pobershau
Kuni 2008. aastani kuulus vald Kesk-Maagimäestiku kreisi. 2012. aastast on osa Marienbergi linnast.
Paide
Hariduse ajaloost
1897. aasta Paide koolikolleegiumi protokolli järgi tegutses sellal linnas kolm kooli: 3-klassiline poeglaste linnakool, 2-klassiline II järgu tütarlastekool ja õigeusu kirikukool nii poistele kui ka tüdrukutele. pisi|Emdine Paide Saksa Tütarlaste Eragümnaasiumi hoone, [[Tiigi tänav (Paide)|Tiigi tn 8 // Pärnu tn 53]] 1910. aastal avati linnapea Oskar Brasche ja kiriku eestseisja Stackelbergi eestvedamisel Paide Saksa Tütarlaste Eragümnaasium. Seda pidas ülal Saksa Kooliselts. Eragümnaasiumis õppisid eestlannad ja kohalikud sakslannad, aga seal õppis ka juuditare ja poolatare. Kool suleti 1914. aastal kohalike vene ametnike ja preestri intriigide tagajärjel. Kool jätkas tegevust 1. detsembril 1918 Tütarlaste Reaalgümnaasiumina. 1920. aastal õppis seal 325 naisgümnasisti, õpetas 13 õpetajat ja kooli direktor oli Jaan Roos. Õppemaks oli aastas 140 marka, millest 60–70 vaesemat õpilast oli vabastatud.
Keskaeg
Paidest kujunes ordu tähtsaimad sõjalisi tugipunkte. Paide oli Järva foogtkonna ja lühiajaliselt ka Paide komtuurkonna keskus.
Vene väed vürst Ivan Fjodorovitš Mstislavski juhtimisel piirasid Paidet taas septembris 1560. aastal viie nädala jooksul, kuid linnuse valitseja Caspar von Oldenbockum suutis rünnaku tagasi lüüa.
1783–1918
Paide linnal, nagu ka teistel Eestimaa väikelinnadel, ei olnud raadi, linna juhtis foogtikohus. Kreisilinnana arenes Paide tüüpiliseks väikeseks provintsilinnaks.
Kārsava
Kārsava alad kuulusid Malnava mõisale ja nii rajati sinna aastal 1763 Malnava katoliku kirik. Asula hakkas arenema kohaliku kaubanduskeskusena pärast Peterburi ja Varssavi vahelise maantee avamist. 19. sajandi alguses ehitati sinna ka õigeusu kirik. Aastal 1860 avati Peterburi-Varssavi raudteel Kārsava raudteejaam. Linn aastast 1928.
Tuhalaane
Tuhalaane on küla Viljandi maakonnas Mulgi vallas (varem Karksi vallas).
1846. aastal asutati külas õigeusu kogudus. Aastatel 1870–1873 ehitatud Tuhalaane Jumalaema Uinumise kirik süttis 1950. aastal pikselöögist põlema ja seisab tänini varemetes. 1952. aastal kogudus likvideeriti. 2008. aastal see taasasutati Eesti Apostlik-Õigeusu Kiriku kogudusena ning on sealtpeale korraldanud kiriku taastamiseks heategevuskontserte.
Eesti Raamatukoguvõrgu Konsortsium
ESTER
1. jaanuariks 2000 ületas nimetuste arv ESTERis 500 000 ja eksemplaride arv miljoni piiri; sama aasta lõpuks olid need numbrid 730 000 ja 1,8 miljonit. 2000. aastal telliti Eesti suurtesse raamatukogudesse ELNETi vahendusel EBSCO sidusajakirjad.
Kuressaare tänavate loend
Ü
29. oktoobril 1940 nimetati Kuressaare Linnavalitsuse otsusega Kiriku ja Torni tänavad Võidu tänavaks, Garnisoni tänav 21. juuni tänavaks, Komendandi tänav Oktoobri tänavaks, Pruuli tänav Proletariaadi tänavaks, Konsul Oskar Vildebergi tänav Töö tänavaks
Merkuri Vagin
Aastal 1711 alustas Merkuri Vagin kümne kasaka (sealhulgas lootsi Jakov Permjakoviga) Jakutski vojevoodi käsul uute saarte otsimist. Märtsis 1712 suundus tema salk koos mitme töösturiga koerarakendiga Ust-Janskist mere poole. Svjatoi Nossi ninast läksid nad üle jääga kaetud väina otse põhja suunas asustamata Bližni saarele (praegu Suur-Ljahhovi saar), kust märkasid merel teist maad (nähtavasti Väike-Ljahhovi saart). Et aga lähenes suvi ja seetõttu selle maa külastamine oli ohtlik ning ka toiduvarad said otsa, siis pöördus Merkuri Vagin koos kaaslastega tagasi mandrile Svjatoi Nossi.
Johannes VI
Johannes VI on olnud mitu isikut:
Vitamiinide loend
''Siin on loetletud vitamiinide ja nende rühmade ning vitameeride nimetusi.
Ivan Ljahhov
Ivan Ljahhov kauples Venemaa põhjaosas, sealhulgas Hatanga ja Anabari jõe suudme vahel, mammutiluuga ning uuris rannikut, et leida kihvu.
Berberid
pisi| Berberite asuala Ajalooliselt on berberid kõnelnud mitmesuguseid berberi keeli, mis moodustavad ühe haru afroaasia keeleperekonnast. Tänapäeval kõnelevad peaaegu kõik berberid araabia keelt, samuti on levinud daridža keel ning kunagise Euroopa kolonisatsiooni tõttu prantsuse keel (Marokos, Tuneesias ja Alžeerias) ning hispaania keel (Lääne-Saharas ja osas Marokost). Enamik berberi keele kõnelejaist elab praegu Marokos, Alžeerias, Liibüas, Malis ja Nigeris.
Metsaküla (Mulgi)
Metsaküla on küla Viljandi maakonnas Mulgi vallas (varem Karksi vallas).
Rogier van der Weyden
Looming
Aastail 1449–1450 käis Rogier Itaalias. Tutvumine itaalia kunstiga jättis ta loomingusse jälgi; eriti märgatavad on Fra Angelico mõjud. Ta kunst muutus pisut rahulikumaks, mingi pehme selgus pääseb ta piltides valitsema. Seda võib konstateerida Münchenis olevas pildis "Kuningate kummardamine".
Andres Lipstok
Isiklikku
Andres Lipstok on abielus, tal on poeg ja tütar. Tema isa Johannes Lipstok oli baptisti vaimulik: enne sõda oli ta Eesti Baptistide Liidu president ja pärast sõda Eesti NSV Evangeeliumi kristlaste baptistide vanempresbüter, 1911–1923 Rummu-Valkla baptisti koguduse vanem ja 1923–1961 Haapsalu baptisti koguduse vanem.
Bonifatius II
Skisma
Pärast Dioscoruse surma 14. oktoobril otsustasid tema järgijad toetada Bonifatiust. Paavst pidas 27. detsembril 530 sinodi, kus Dioscorus mõisteti hukka, teda süüdistati simoonias, tema järgijad kinnitasid oma truudust Bonifatiusele ja tunnistasid oma süüd Felix IV otsuse ignoreerimisel.
Järeltulija määramine
Bonifatius II määras "Liber Pontificalise" järgi aastal 531 Roomas peetud sinodil oma järeltulijaks diakon Vigiliuse. Ta kohustas Rooma vaimulikkonda oma otsust heaks kiitma.
Kristlik eetika
Bonifatius II toetas vaimulikke näljahäda ajal.
Surm
Bonifatius II suri 17. oktoobril 532 Roomas ja maeti Rooma Peetri kirikusse.
Bitikiirus
Bitikiirusega väljendatakse digitaalse andmevoo edastamise kiirust audio- ja videosignaali voogedastusel. Andmevormingutes, kus rakendatakse sageli andmete kadudega tihendamist (nt MP3, MPEG), väljendab bitikiirus tihenduse määra ja ühtlasi edastuskanali vajalikku laiust.
Czech Airlines
Czech Airlinesi boonusprogrammiks on "OK plus". Lennufirma on SkyTeami liige.
Ajalugu
1957. aastal sai ČSA kolmandaks lennufirmaks, mis alustas lendamist reaktiivlennukitel (Tupolev Tu-104) ja esimeseks, millel oli täisreaktiivlennuliin (Prahast Moskvasse).
Fjodor I
1589. aastal loodi Moskva patriarhaat, mis tähendas tsaaririigile olulist prestiiži tõusu. Fjodor kuulutati kogu maailma ainsaks kristlikuks tsaariks (ehk ainsaks tõeliseks valitsejaks, midagi sarnaselt Hiina keisriga).
Aastatel 1590–1593 peeti Venemaa-Rootsi sõda, mis lõppes Venemaale edukalt. Vallutati kogu Ingerimaa, sealhulgas Jaanilinn, Jam ja Koporje.
Sýros
Ajalugu
Antiikajal ei olnud Sýrosel suurt tähtsust. Rooma ajal oli saarel samanimeline linn kohal, kus asub praegune halduskeskus Ermoúpoli. Barbarite ja piraatide rüüsteretked ei lubanud linnal areneda.
Aastatel 1822–1865 ehitati saare pealinn Ermoúpoli uusklassitsistlikus stiilis ümber. Kasutati ka renessansi motiive. Sellest ajast pärinevad raekoda, Apolloni teater, keskraamatukogu, keskhaigla ning hulk teisi avalikke hooneid, kirikuid, koole, staadione ja elamuid.
Triatlon
Triatlon Eestis
Eesti tuntumad triatleedid on Marko Albert olümpiadistantsil ja Ain-Alar Juhanson täispikal triatlonidistantsil. Teised tuntumad Eesti triatleedid on Kirill Kotšegarov, Aleksander Latin ja Henry Räppo.
Kõpu tuletorn
Ajalugu
Tuletorni 450. aastapäeva puhul 1980. aastatel otsustati majakat remontida. Varem oli seda värvitud õlivärviga, mistõttu ehitusmaterjali sisse kogunes niiskus, mis leidis väljapääsu alles siis, kui krohv alla varises.
Kõpu tuletorni on kujutatud 2013. aastal kasutusele võetud Hiiu valla vapil.
Umberto II
15. detsembril 1969 nimetas tema poeg, endine kroonprints Vittorio Emanuele, end Itaalia kuningaks, leides et kuningatrooni vastupanuta loovutanud Umberto ei ole väärt olema Itaalia kuningliku perekonna pea.
Nazgulid
Omadused
Nazgulite läheduses võis tunda õudust ja külma õhku. Inimesed tajusid nende kohalolekut isegi siis, kui neid näha ei olnud, kuid end nähtamatuks teinud ilma keepideta Nazgulite ees oligi hirmutunnetus suurem. Samuti oli õud suurem pimedas ning siis, kui kõik üheksa vaimu olid koos. Ka loomad kartsid Nazguleid. Mustad hobused, nende ratsud olid treenitud neile alluma. Antud hobused olid ilmselt sündinud Mordoris, kuid võisid olla ka Rohanist varastatud. Hiljem, kui ratsud olid hukkunud, andis Sauron oma teenritele uued olevused: kohutavad tiivulised elajad.
Elektronpaar
Kuna elektronid on fermionid, siis alluvad nad Pauli printsiibile ja samal orbitaalil olevad elektronid ei saa olla samas kvantolekus ning peavad erinema spinnilt. Seega saab samal orbitaalil olla maksimaalselt kaks elektroni.
Bristoli laht
Bristoli laht (inglise keeles Bristol Channel, kõmri keeles Môr Hafren) on laht Euroopas Suurbritannia saare edelarannikul.
Aleksander Klumberg
Saavutused
1924 valiti ta Eesti Spordilehe küsitluse alusel Eesti kõigi aegade suurimaks sportlaseks.
Isiklikud rekordid
Isiklike rekordite punktisumma on 6795 punkti.
Saldus
Ajalugu
Saldust on esimest korda kirjalikult mainitud aastal 1253 (Salden). Toona asus seal kuralaste linnus, mis asus Skrunda ja Zemgale vahelisel maal. 14. sajandil rajas ordu kuralaste linnamäele oma linnuse, mille juurde tekkis alev. Põhjasõja ajal hävisid nii linnus kui ka alev.
Muri (Mulgi)
Muri on küla Viljandi maakonnas Mulgi vallas (varem Karksi vallas).
Teadusfilosoofide loend
H
Rom Harré - Carl Hempel - Mary Hesse - Vladimir Hütt
Raskejõustik
Eesti raskejõustiku sünniajaks peetakse 1888. aastat, kui Gustav Boesberg rajas Tallinna raskejõustikuringi.
Jacopo Sansovino
Roomas tegi Jacopo Sansovino Pietro Peruginole vahast mudeli "Ristilt võtmise" jaoks ning äratas Donato Bramante ja Raffaeli tähelepanu.
Boriss Godunov
thumb|Boriss Godunov Boriss Fjodorovitš Godunov (vene Борис Фёдорович Годунов; umbes 1551 – 13. aprill 1605) oli Moskva tsaaririigi tsaar aastatel 1598–1605 ''Segaduste ajal Venemaal.
Valitsusaeg
Esialgu oli Godunovi valitsemine edukas: ta viis läbi läänelikke reforme, koondades Moskvasse Euroopa spetsialiste, ning püüdis edendada ka haridust. Kuid 1601. aastal puhkes Venemaal (nagu ka mujal Ida-Euroopas) suur näljahäda, mis kestis 1603. aastani. Rahvas hakkas selles nägema Jumala karistust Godunovile, sest too olevat tapnud tsareevitš Dmitri. Hakati ootama ka päästjat, kes Godunovi kukutaks ning "õigluse" jalule seaks. Selleks sai Vale-Dmitri, kes Poolast välja ilmus ning kuulutama hakkas, et tema olevat Ivan IV ime läbi surmast pääsenud poeg. Vale-Dmitri populaarsus üha kasvas ning tõenäoliselt toetas tema tegevust ka Poola kuningas Zygmunt III. 1605. aastal alustas Dmitri liikumist Moskva poole, ent sai Godunovi vägedelt lüüa. Kuid enne, kui Godunov võitu ära kasutada jõudis, suri ta ise ootamatult. Troonile sai tema poeg Fjodor II, kes oli aga alaealine ning kaotas peagi koha Vale-Dmitrile.